Diari Oficial de la Generalitat Valenciana


Sumari del DOGV 4111, del 22-10-2001 (2001/10604)

RESOLUCIÓ de 15 d'octubre de 2001, de la Direcció General de Funció Pública, per la qual es confirma en els seus llocs respectius i s'adjudiquen destinacions al personal a qui es referix la Resolució d'11 de setembre de 2001, d'aquesta direcció general, dictada per a donar compliment al que disposa la base catorze de la Convocatòria 3/1999 d'accés al grup C, sector administració general, pel sistema de promoció interna, corresponent a l'oferta d'ocupació pública de la Generalitat Valenciana de 1999 i els convoca a l'acte de presa de possessió.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4111

Data del DOGV
:   22-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/10256


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 15 d'octubre de 2001, de la Direcció General de Funció Pública, per la qual es confirma en els seus llocs respectius i s'adjudiquen destinacions al personal a qui es referix la Resolució d'11 de setembre de 2001, d'aquesta direcció general, dictada per a donar compliment al que disposa la base catorze de la Convocatòria 3/1999 d'accés al grup C, sector administració general, pel sistema de promoció interna, corresponent a l'oferta d'ocupació pública de la Generalitat Valenciana de 1999 i els convoca a l'acte de presa de possessió. [2001/M10150]
  
Per Resolució de data 11 d'octubre de 2001, de la Direcció General de Funció Pública, es va procedir a la reclassificació, amb efectes d'1 de novembre de 2001, dels llocs de què són titulars les persones que van superar les proves selectives de la Convocatòria 3/1999.
  
D'altra banda, en acte únic celebrat als locals d'aquesta direcció general en data 27 de setembre de 2001 (DOGV núm. 4.089, de 19.09.2001), es va procedir a l'elecció de destinació per part del personal que va superar les proves selectives de la Convocatòria 3/1999 i no eren titulars amb destinació definitiva de cap lloc de treball.
  
D'acord amb l'anterior i en exercici de les competències que en matèria de personal i funció pública atribuïx l'article 14 del Decret 91/1999, de 2 d'agost, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, a la Direcció General de Funció Pública, resolc:
  
Primer
  
Confirmar el personal que es relaciona en l'annex I i que va superar les proves selectives de la Convocatòria 3/1999 d'accés al grup C, sector administració general, pel sistema de promoció interna, corresponent a l'oferta d'ocupació pública de Generalitat Valenciana de 1999, en els llocs de treball de què són titulars i que en el mateix annex s'indica, amb efectes de la presa de possessió.
  
Segon
  
Adjudicar amb destinació definitiva al personal que es relaciona en l'annex II, que va superar les proves selectives de la Convocatòria 3/1999 d'accés al grup C, sector administració general, pel sistema de promoció interna, corresponent a l'oferta d'ocupació pública de Generalitat Valenciana de 1999, i que no són titulars de cap lloc, els llocs de treball que en el mateix annex s'indica, amb efectes de la presa de possessió.
  
Tercer
  
L'acte de presa de possessió a què queda convocat tot el personal relacionat en els annexos I i II de la present resolució, tindrà lloc el dia 5 de novembre de 2001, a les 12.00 hores, a les següents seus:
  
a) Direcció Territorial de la Conselleria de Justícia i Administracions Públiques a Alacant, carrer del Doctor Gadea, núm. 10, 2a, 03469 Alacant, els que tinguen o hagen obtingut destinació a la citada província.
  
b) Direcció Territorial de la Conselleria de Justícia i Administracions Públiques a Castelló, carrer Major, número 78, 12987 Castelló de la Plana, els que tinguen o hagen obtingut destinació a la citada província.
  
c) Servei de Selecció i Provisió de la Direcció General de Funció Pública, carrer del Miquelet, número 5, 46180 València, els que tinguen o hagen obtingut destinació a la citada província.
  
Els efectes econòmics i administratius de la presa de possessió seran del dia 1 de novembre de 2001.
  
Quart
  
El personal que ocupe amb caràcter temporal algun dels llocs objecte de presa de possessió, relacionats en els annexos I i II de la present resolució, cessarà d'ofici el dia 31 d'octubre de 2001.
  
Cinqué
  
Contra la present resolució, que no esgota la via administrativa, podrà interposar-se recurs d'alçada davant del conseller de Justícia i Administracions Públiques en el termini d'un mes, comptat des de l'endemà al de la seua publicació. El recurs contenciós administratiu podrà interposar-se en el termini de dos mesos comptats des de l'endemà al de la notificació de la resolució del recurs d'alçada, o transcorreguts tres mesos des de la seua interposició, si no recaiguera resolució expressa, davant del jutjat contenciós administratiu corresponent, de conformitat amb el que disposen els articles 109, 110 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Les persones interessades podran, no obstant això, exercitar qualsevol altre recurs que estimen procedent per a la defensa dels seus interessos.